Драма “Уваскрасенне памерлых” не пакідала ўбаку і пытанне міжэтнічных дачыненняў. У інтэрлюдыях, якія суправаджалі п’есу, персанажамі былі: мужык, маскаль, яўрэй, цыган, літвін-беларус і злы лях — польскі шляхціч. Змест інтэрлюдыі нескладаны: мужык і яўрэй цярпелі ад ляха, які да таго ж забіў бязвіннага дзяка. За ўсе пакуты мужыка помсціць маскаль, а ляха топяць у балоце мужык разам з літвінам.